Järgnev saade on valminud tänu J.Meyeri teenistuspartnerite toele.
IGAPÄEVAELU RÕÕMUD
Keegi anonüümne autor, kellest ei teata midagi, ütles kord:
"Mida iganes oma mõtteis kannad, kipub ka saama reaalsuseks su elus.
Kui jätkad uskumast seda, mida oled alati uskunud,
jätkad ka käitumast nii nagu oled alati käitunud.
Kui aga käitud nii nagu oled alati käitunud,
on ka tulemused jätkuvalt samad nagu need siiani on olnud.
Kui tahad näha erinevaid tulemusi oma elus või töös,
pead muutma oma mõtteviisi."
Kui paljud teist tahavad näha erinevaid tulemusi elus?
Te ei näe neid enne, kui ei muuda oma mõtteviisi.
On hämmastav, millist väge me mõtted endas kannavad.
"Kui arvad, et ei saa mõne asjaga hakkama,
siis suure tõenäosusega ei saagi."
See on see, kui palju su mõtted sind mõjutavad.
Me peame uskuma, et saame hakkama.
"Saan hakkama ükskõik millega elus,
läbi Kristuse, kes annab mulle selleks jõu."
"On võimatu muuta oma elusid, kuniks me ei muuda oma mõtteid.
Enamus meist mõtlevad passiivselt..."
See tähendab, et sa ei kasuta kuidagimoodi oma tahet.
"Enamus meist mõtlevad passiivselt ükskõik millele,
mis me mõtteisse tõuseb,
ilma mõistmata,
et me vaenlane Saatan kasutab me meeli,
et kontrollida meid
ja hoida meid täitmast Jumala tahet oma eludes."
Me ei tohiks olla passiivsed,
lihtsalt istudes käed rüpes
ja lastes Saatanal täita oma meeli igasugu valede mõtetega,
võtmata midagigi ette kogu asja suhtes.
Nii et me püüame õpetada inimesi mõtlema teadlikke mõtteid.
Kui paljud on selles osas kasvõi veidigi osavamaks muutunud
selle konverentsi jooksul?
Selles osas, et olete hakanud mõtlema teadlikke mõtteid.
See on muide see, mida sõna "mediteerima" tähendab.
Mediteerimine tähendab valikut, mille üle mõelda
ja siis selle üle pidevat, ikka ja jälle mõtlemist oma meeltes,
kuni see saab osaks sinust.
Vaatame Joosua 1:8
"Ärgu lahkugu see Seaduse raamat sinu suust..."
See ei tähenda seda, et sa ei tohiks seda välja öelda,
vaid just seda, et see peabki olema su suus
ja tulema sealt pidevalt välja.
"...vaid mõtle sellele päeval ja öösel."
Siin on 2 printsiipi, millest rääkida tahan -
Jumala Sõnale mõtlemine ja selle välja rääkimine.
Teadlik mõtisklemine Jumala Sõna üle,
selle üle mediteerimine
ehk oma peast ikka ja jälle läbi laskmine,
"et sa peaksid hoolsasti kõike, mis sinna on kirjutatud."
Ehk siis Jumal ütleb Joosuale: "Mõtiskle mu sõna üle.
Räägi seda välja nii ööl kui päeval,
et võiksid selle järgi ka teha."
Me ei tee kunagi seda, mis tarvis,
kui me meeled ei saa esmalt uuendatud.
Sest: "Kust poolt tuul, sealt poolt meel".
"Nii nagu inimene oma südames mõtleb,
selline ta ka on."
Ära ole nii rumal, arvates, et saad elu, mida soovid,
vaid seeläbi, et istutad end igal pühapäeva hommikul kirikupinki
ja kuulad kedagi teist Jumala Sõna välja rääkimas.
Sa pead ka oma osa täitma,
mis tähendab, et Jumala Sõna peab saama esikoha su elus.
Sa armastad seda Sõna ja elad selle välja;
sa langetad oma otsused selle põhjal, mõtiskled selle üle
ja räägid seda välja.
Seda kõike tehes hakkavad asjad muutuma.
"Ärgu lahkugu see Seaduse raamat sinu suust,
vaid mõtle sellele päeval ja öösel,
et sa peaksid hoolsasti kõike, mis sinna on kirjutatud,
sest siis õnnestub su teekond ja siis on sul kordaminek!"
Tahaksin vaadata ka Psalme 1:2-3, mis laiendatud tõlkes ütleb järgmist:
"Vaid kelle rõõm ja igatsus peituvad Issanda Seaduses -
Tema ettekirjutustes, juhistes ja õpetuses -
ja kes harjumuspäraselt..."
Harjumuspäraselt.
Me peame endas juurutama uusi harjumusi, kas pole?
Ära lase vaid ükskõik, millel tabada oma meeli,
vaid mõtle teadlikult teadlikke mõtteid.
"Kes harjumuspäraselt mõtiskleb, juurdleb ja uurib,
tehes seda nii ööd kui päevad,
on otsekui puu, mis on istutatud veeojade äärde,
mis vilja annab omal ajal
ja mille lehed ei närtsi;
ja kõik, mis ta teeb, läheb korda."
Sa võid muuta oma elu, lastes Jumala Sõnal muuta oma meeli
Vaatame 2 Korintlastele 10:4-5
Tahan, et näeksite osasid neid piiblisalme,
enne, kui tänase kõne juurde asun.
"Meie võitluse relvad ei ole ju lihalikud,
vaid need on Jumalas vägevad kindluste mahalõhkumiseks."
Need kindlused, millest siin räägitakse,
on mõtte tasandi kindlused.
Need on me mõttemaailma valdkonnad,
kuhu Saatan on end sisse nihverdanud ja sinna jäänudki,
pettes meid neis valdkondades.
"Me kummutame targutused..."
Saatan püüab targutada ja vaielda sinuga.
"...ja teooriad ning arutlused,
iga kõrkuse ja uhkuse, mis tõstab end jumalatunnetuse vastu,
ja me võtame vangi..."
Kes võtavad? Meie võtame!
"...ja me võtame vangi Kristuse sõnakuulmisse kõik mõtted."
Nii et sa ei saa lihtsalt istuda käed rüpes
ja mõelda, mis iganes pähe tuleb.
"Ma ei saa kunagi hakkama!"
"Ma ei saa kunagi hakkama! Olen vaid üks suur luuser!"
"Ma ei tee kunagi midagi õigesti."
"Kõik peale minu, on õnnistatud."
"Mul pole kunagi piisavalt raha,
ja kui vahel ongi, juhtub ikka midagi, mis selle mult' ära röövib."
"Mul ei saa kunagi olema omaenda maja või autot!"
"Ma ei saa kunagi võlgadest lahti!"
"Mu lastest saavad narkomaanid."
"Ma ei tea, mis saab.
Maailm laguneb koost ja mine tea, mis majandusest saab?"
"Ma kardan kõige täiega."
Pühapäeval aga lähed kirikusse ja teatad, et vajad imet.
"Oo Jumal! Jumal, Jumal, Jumal - palun kingi mulle ime!"
Ma tean, millest ma räägin, kuna elasin nii ise aastaid.
Muuda oma mõtteviisi,
uuenda oma meeli
ja Jumal annab sulle, mida vajad, et oleksid sõnakuulelikum Talle.
Mida sõnakuulelikum aga oled,
seda enam näed oma elus asju muutumas.
Jumal tahab täita kõik me vajadused ülirikkalikult.
Võimalik, et oled kuulnud sõna "õitseng" kasutamist kirikus.
Mind ennast on tembeldatud õitsengu-jutlustajaks,
mis on kõige tobedam asi, mida üldse kuulnud olen,
justkui see oleks ainus asi, millest õpetaksin.
Kuid see pole.
Küll aga usun ma, et Jumal tahab õnnistada oma rahvast
Ma ei tea, kuidas saaks Piiblit lugedes muudmoodi mõeldagi?
Ma tõesti ei tea,
kuidas saaks lugeda Piiblit ilma mõistmata,
et Jumal tahab näha oma rahvast õnnistatuna.
Kui paljudel teist on lapsed?
Kas te tahate, et nad oleksid õnnistatud?
Kas siin on kedagi, kes annaks selle, mis teil on,
pigem kellelegi teisele kui oma lastele?
No vot. Ja kui juba meie tunneme nii, kui palju enam tunneb siis Jumal nii!
Kui selline asi nagu õitsengu-jutlustaja üldse olemas on,
siis oleks selleks keegi, kes õpetabki vaid õitsengust,
võttes kogu teema tervik-kontekstist välja.
Ma ei usu, et me peaks iial armastama raha ja seda taga ajama.
Jumal on see, keda kõige enam ja esimesena taga peaksime ajama
ja Tema ise annab meile seda, millega suudame kenasti toime tulla.
Ma ei taha saada rohkem, kui millega suudan toime tulla.
Ja kohe kindasti ei taha ma olla ihnus asjade osas, mida oman.
Tahan olla hoopis varustatud, et aidata inimesi üle kogu maailma.
Tahan, et näeksite Psalmid 35:27,
et see saaks selgeks
ja te ei peaks enam kunagi selle üle pead murdma.
Psalmid 35:27 ütleb:
"Hõisaku ja rõõmutsegu need, kellel on hea meel minu õigusest,
ning öelgu alati:
Olgu kõrgesti ülistatud Issand,
kellele meeldib oma sulase hea käekäik!”"
Seetõttu tahan jätkuvalt öelda, et Jumalale valmistab head meelt,
kui Ta saab võimaldada mulle head käekäiku.
Ja sina peaks seda sama ütlema.
Psalmid 23:1 ütleb:
"Issand on mu karjane, mul pole millestki puudust."
Võiksin seista siin ja pidada maha 4-osalise loengu
selle kohta, kui rikkalik ja külluslik me Jumal on.
Sõna "külluslik" esineb Piiblis kõikjal.
Jumal tahab, et su vajadused oleksid kaetud.
Ta tahab, et oleksid rõõmus seal, kus sa oled ja kuhu oled teel.
Ta ei taha, et rahulduksid sellega, et su vajadused pole kaetud,
pidades seda mingiks eriliseks kannatuseks,
mida arvad, et pead Jumala heaks taluma.
Aamen?
Jumal tahab täita su vajadused.
Ta tahab, et sul oleks hea töökoht;
et sul oleks normaalne eluase;
et sul oleks auto, millega liikuda sinna, kuhu vaja.
Ta tahab, et sul oleks häid sõpru
ja et sul oleks täisväärtuslik vaimne elu -
et sa tunneksid Jumalat ja teaksid, kes Ta on.
Jumal tahab, et oleksime õnnistatud igas oma eluvaldkonnas.
Nii vaimses, mentaalses, emotsionaalses, füüsilises,
rahalises kui sotsiaalses mõttes.
Kas keegi võiks öelda aamen?
See, et sa pole mingis vallas veel omadega kohale jõudnud,
ei tähenda, et sa ei peaks tahtma kasvada.
Mäletad, ma ütlesin, et ole rahul seal, kus omadega oled,
sest see on osa kogu protsessist.
Kui tuled omadega vaevu toime, hoia siiski alal positiivne meel.
Ära kunagi ütle: "Mul ei saa kunagi midagi olema!
Ma ei saa endale midagi lubada ja mul pole kunagi piisavalt raha.
Mul pole kunagi raha ja ma ei saa iialgi võlgadest lahti!"
See on just see koht, kus jätkuvalt öelda:
"Tänu Issandale,
kes tahab anda oma lastele hea käekäigu!
Ma mõtisklen Ta Sõna üle ööd ja päevad.
Ta armastab mind ja osutab mulle oma soosingut,
mu elu õnnistades."
Ma ütlen igal hommikul:
"Jumal avab mulle õigeid uksi ja suleb need, mis on valed.
Jumala soosing hingab mu elu üle."
Öelge kõik koos: "Jumal tahab õnnistada mind."
"Ja ma olen valmis selle vastu võtma."
Järgmine teema, millest rääkida tahan, on üheksas.
Ehk siis, meil on veel läbi võtta punktid 9-12.
Osadega neist läheb küll rutem.
"Taotlen rahu Jumala, iseenda ja teiste inimestega."
See on minu jaoks äärmiselt oluline, kuna olen jõudnud punkti,
kus ma ei näe isegi mõtet voodist välja tulla,
kui mul pole südames rahu.
Kuid see rahu ei tule vaid juhuslikult,
vaid ma pean selle teadlikult omistama.
Teadlik rahu.
1 Peetruse 3:11 õpetab meile, et peame püüdlema rahu poole,
seda kõigest väest taga ajades.
"Ta hoidugu eemale kurjast ja tehku head,
otsigu rahu, harmooniat, vabadust hirmudest, rahutusest,
agiteerivatest himudest ja moraalsetest konfliktidest.
Ta taodelgu seda kõike innukalt.
Ära ainuüksi igatse rahulikke suhteid Jumala, kaaskondlaste ja iseendaga,
vaid püüdle nende poole täiega."
Siin on juttu kolmest erinevast suhtest.
Meil on suhe Jumalaga
ja me peame kandma hoolt selle eest, et meil oleks rahu Temaga.
See pole üldse raske.
See viis, kuidas hoida alal rahu Jumalaga,
on hoida patt eemal oma elust.
See on võimalik kahel moel:
sa kas teed kohe algusest peale õiget asja
või kui eksidki, oled kiire meelt parandama.
Palud Jumalalt andeks ja sead selle asja kiirelt korda,
sest see on ainus viis, kuidas hoida alal rahu Jumalaga.
Sul ei saa kunagi olema rahu Jumalaga,
kui oled Talle sõnakuulmatu!
Vahet pole, kui väga sa ka ei püüaks seda varjata,
sest sul ei saa kunagi olema rahu Jumalaga,
kui sa pole aus
ja tood kõikvõimalikke vabandusi oma tegudele.
Kui sa sügaval oma sisimas tead, et sa teed midagi, mida sa ei peaks,
ei saa sul kunagi olema rahu Jumalaga.
Aamen?
Ma ei oska seda kuidagimoodi paremini öelda,
kui see viis, kuidas seda just äsja ütlesin.
Kui tahame väga midagi teha, leiame selleks mustmiljon vabandust.
"Aga kõik teised teevad ju ka!"
Jumalat ei huvita see, mida kõik teised teevad,
sest Ta tegeleb sinuga üks ühele.
Sa võid tunda inimesi,
kes teatud asju tehes ei tunne vähimatki süütunnet,
kuid Jumal ei lase sul seda teha.
Sa ei pea selle üle isegi pead murdma,
sest kellele palju on antud, sellelt ka palju nõutakse.
Võib-olla sa oled palunud Jumalalt midagi,
mida teised pole
ja kui tahad näha seda sündimas oma elus,
pead ehk käima ka kitsamal rajal, kui teised seda teevad.
Erinevad inimesed kogevad patutunnetust
erinevate asjade pärast,
mistõttu see, et kõik teised midagi teevad,
ei tähenda veel, et sina seda võiksid.
Ja veel. Ja veel ja veel ja veel -
sa ei pea neid nende asjade pärast hukka mõistma!
Sest sageli on nii,
et inimesed, kes püüavad elada püha elu,
arvavad, et nad on ainsad, kes asju õigesti teevad
ja hakkavad seetõttu teisi hukka mõistma,
kes ei ela samamoodi nagu nemad.
Jäta inimesed rahule ja lihtsalt palveta nende eest,
lastes Jumalal tegeleda nendega.
Sina vaata vaid, et teed seda, mida sina tegema pead
ja küll kõik muu siis ka paika loksub.
Rahu Jumalaga.
Järgmine valdkond, kus rahu omada, on rahu iseendaga.
Olen sellest palju rääkinud ja õpetanud,
sest see oli suureks probleemiks mu enda elus
ja ma usun,
et see on suureks probleemiks paljude inimeste eludes.
Mul oli tohutult raske inimestega läbi saada.
Ma tahtsin armastada neid.
Tahtsin olla enam lahke, armastav, pikameelne ja armuline,
kuid mul ei õnnestunud see kuidagi.
Kuniks Jumal näitas mulle,
et ma ei saa armastada kedagi teist, kuna ma ei armasta iseeennast.
Seega, sa ei saa anda ära midagi, mida sul endal pole.
Seetõttu peabki sul olema ka terve suhe iseendaga.
Vaatame veelkord viimast lõiku 1 Peetruse 3:11
"Ära ainuüksi kuidagimoodi, passiivselt ja laisalt..."
"Oh oleks mul vaid rahu!"
Ainuüksi sellise õhkamisega sa seda küll ei saa!
Sa pead igatsema ja taotlema seda,
püüeldes selle poole kõige täiega.
Vaid nii leiad sa oma elust asjad, mis röövivad su rahu
ja sa saad neist lahti saada.
Aamen?
Vaatame veelkord seda piiblisalmi.
"Taotle rahulikke suhteid Jumala, kaaskodanike
ja iseendaga..."
Siin on kolm eraldi suhet, mis siin välja tuuakse.
Kolm valdkonda, kus meil peab olema rahu.
Seetõttu tahan küsida su käest täna: kas sa armastad iseennast?
Osad armastavad.
Kuid võin peaaegu, et garanteerida,
et enamus inimesi pigem ei armasta end.
Kas sa meeldid iseendale?
Aktsepteerid sa ennast sellisena nagu sa oled?
Oled sa teadlik nii oma nõrkustest kui tugevustest?
Kas need üldse häirivad sind?
Siinkohal ei taha kuidagi promoda lõtva suhtumist oma pattu -
see pole üldse see, millest siin räägin.
Kuid osa me nõrkusi pole tingimata patud.
Need on lihtsalt osa meist,
mille osas sooviksime, et nendega oleks teisiti.
Me tahaks ka teha midagi sellist, mida keegi teine teeb,
aga nende jaoks tundub see olevat and ja midagi väga kerget,
samas kui meie jaoks on see palju raskem.
Mu mehe jaoks on palju kergem olla rahulik ja asju kergelt võttev,
kui see on seda minu jaoks.
Ma pean end selles vallas ikka täiega distsiplineerima.
Mu elus on olnud palju kordi,
kui olen soovinud, et oleksin tema sarnane.
Olen mõelnud, et see oleks ikka ütlemata tore,
kui ei peaks millegi pärast muretsema;
kui saaks vähemalt püüda mitte muretseda.
Dave'l on iga mure jaoks oma kindel vastus:
"Usalda need Issanda hoolde!"
Ma ei lähe ta käest sageli isegi enam nõu küsima,
kuna tean juba ette, mida ta vastab.
"Usalda need Issanda hoolde!"
Ja tal on selles osas õigus,
aga mul on palju raskem seda teha, kui tal.
Kas seda võiks nõrkuseks nimetada?
Ma ei tea...võib-olla.
Dave on selles vallas tugevam, kui mina,
aga samas jälle - ma olen see, kes ma olen.
Sa oled see, kes sa oled.
Nii et ma pean lihtsalt selles vallas pisut rohkem pingutama,
nii nagu Dave'l on jälle omad valdkonnad,
kus ta pingutama peab.
Sa pole Jumala jaoks mingi üllatus!
Ta ei loonud sind selleks, et öelda pärast:
"Armas aeg, millega ma nüüd küll hakkama sain!"
Piibel ütleb, et Jumal on sind teadlikult valinud,
kuna Ta armastab sind.
Ta teab algust ja lõppu; Ta on kõige alustaja ja täideviija.
Iga päev su elust sai kirja pandud Tema raamatusse,
enne, kui sa üldse oma esimese hingetõmbegi tegid.
Jumal teab igat sõna su huulil, mida sa pole veel väljagi öelnud.
Ta teab igat otsust, mille langetad, enne, kui seda veel tehagi jõuad,
kuid sellest hoolimata Ta ütleb:
"Ma armastan sind tingimusteta ja ma ei anna alla su osas.
Ma tegutsen koos sinuga, hoian sind ja valvan su üle."
Nii et kui sa pole veel iseendaga rahujalale jõudnud,
tuleb sul seda teha.
Üks viis, kuidas sõlmida rahu iseendaga,
on mitte raisata oma aega asjade peale, milles sa osav pole.
On kurb, kui paljud inimesed kulutavad 80% oma energiast
enese parendamisele valdkondades, milles nad osavadki pole.
Selle asemel, et kulutada 80% oma ajast
2-3 peamisele asjale, milles nad on andekad
ja milles saavutada 10+ tase.
Ma olen osav kõnelema, nii et ma kõnelen.
Ma olen suu Kristuse ihus ja ma kasutan seda regulaarselt.
Rahu Jumalaga, rahu iseendaga ja rahu kaasinimestega.
Oh armastus, kuidas küll veel inimestega toime tulla?
Armas aeg!
1. Ära oota, et nad kõik oleks sinu moodi,
sest nad pole.
Selleks on oma põhjus, miks me kõik erinevad oleme.
Vaatad mõnda perekonda ja mõtled:
"Kuidas küll need kaks last ühest ja samast kohast tulla said?"
Nad on ikka kohe nii täiega erinevad, et sa mõtled:
"Kust ilma otsast te veel pärit olete?"
"Kusagilt teiselt planeedilt?"
Ja ometi annab Jumal kõigile erinevad annid ja temperamendi,
sest me kõik vajame teineteist.
Saatan aga püüab meid tülli ajada, kuna ta teab paremini kui meie,
milline vägi peitub ühtsuses ja ühel meelel olekus,
kui me vaid õpiks selles elama.
Piisab vaid sellest, kui loeksid Apostlite tegude kirja,
sest sealt on näha, et kui algkogudus oli alles noor
ja neil polnud aega igasugu jamadeks, lahkmeeleks ja konfessioonideks,
kui võimas see kogudus oli!
Imed sündisid, surnud ärkasid ellu, jalutud käisid ja kurdid kuulsid,
pimedad said nägijaiks
ja iga päev liitus kogudusega tuhandeid.
Inimesed andsid, mis neil oli, et aidata teisi.
Sina aga pühendad kellelegi vaid törtsukese oma ajast.
On aegu, kus inimesed tahavad mind kaasata millessegi,
aga ma ei taha sellega mingit pistmist teha.
Sest algul on kõik väga ilus ja kena,
kuid siis hakkab keegi juhtima teisi ja ühele ei meeldi see,
nii et see üks tahab ise juhtida.
Ja siis ta võtab poole rahvast, et tõusta üheskoos teise poole vastu
ja ma mõtlen:
"Mul pole selliseks jamaks enam aega!"
Ma lihtsalt ei lähe sellega kaasa!
Keskendu pigem sellele, mis on inimestes head,
sest nii on palju lihtsam nendega rahujalal olla.
Õpi end kohandama teiste inimestega.
"Aih!"
Esimene kord, kui nägin Piiblist, et naine peab alistuma mehele
ehk siis kohandama end temaga,
pidasin seda küll magedaks naljaks.
Tahtsin nii väga, et keegi kinnitaks, et see on nali!
Kuid ma pidin õppima,
et kõik ei peagi tantsima minu pilli järgi
ja et Jumalal oli vahel lausa hea meel, kui ma ei saanud oma tahtmist.
Nii et Ta jälgis mängu ja vaatas, kuidas ma käitun.
See, kuidas pingelises seisus käitume, näitab ära,
kas oleme valmis liikuma järgmisele tasemele või mitte.
See viis, kuidas pingelises seisus käitume,
mitte see, kuidas käitume siis, kui kõik on hästi,
näitab ära selle,
kas oleme ka tegelikult valmis asjadeks, mida Jumalalt palume.
Las ma öelda seda veelkord.
See viis, kuidas pingelises seisus käitume,
paljastab meie tegeliku mina.
See paljastab asju me elus, millega tuleb veel tegeleda.
Nii et kui satud kitsasse seisu ja käitud kehvasti,
ei pea sa selle pärast veel masendusse langema.
Saad lihtsalt tõdeda,
et su elus on veel asju, mis vajavad tegelemist.
"Aitäh Jumal, et mulle seda näitasid! Ma vähemalt ei ela enesepettuses!"
Ma tõesti tänaks Jumalat selle eest, et ma ei ela enam enesepettuses
ega arva endast rohkem, kui arvama peaks.
See on just see, millest Jaakobuse 1:2-3 räägib:
"Pidage seda lausa rõõmuks,
kui te satute mitmesugustesse kiusatustesse,
kuna te teate,
et teie usu läbikatsumine teeb teid kannatlikuks."
Meie mõttemaailmas peituv vägi on tõesti hämmastav.
Peame alati meeles pidama,
et kogu me mõtteviis peegeldub me sõnades, tegudes ja suhtumistes.
Seetõttu peame mõtlema asjadest, mis lisavad väärtust me elule,
mitte ei röövi seda.
Täna pakume sulle päevasõnade kogu "Väelised mõtted"
365 päeva jagu päevasõnu,
mille kokku panemine on nõudnud mult' päris palju aega.
Seetõttu tahan, et saaksid kasu neist.
365 erinevat viisi, kuidas mõelda nii,
et lisada väärtust oma ellu
ja mitte lasta hingevaenlasel röövida endalt elu,
täites su meeled igasuguse jamaga.
Õpi mõtlema nii nagu Jumal mõtleb,
et võiksid omada elu, mida Ta tahab, et omaksid.
Sinu mõtetest saavad sinu sõnad, teod ja lõpuks ka sinu tulevik.
Joyce'i uues päevasõnade kogus "Väelised mõtted"
saad suunata oma mõtete kasvu õiges suunas,
joondades need Jumala Sõnaga.
365 teadlikku mõtet, et muuta su mõtteviisi.
Otsusta, et võidad ära oma mõtteis toimuvad lahingud.
Kasuta tellimiseks ekraanil olevat infot
Inimesed on päris elevil ajakirja ilmumise päevast.
Telli sinagi endale tasuta ajakiri "Igapäevaelu rõõmud".
Kas ma juba ütlesin, et see on tasuta?
Oo jaa, see on tasuta!
Telli meie kodulehe kaudu!
On sul vahel tunne, et Jumal on su peale pahane?
See on laialt levinud probleem nii koguduses, kui väljaspool seda.
Jumala armastuse mõistmine
teeb sind aga vabaks süüst ja hukkamõistust.
Nii paljud inimesed põgenevad hirmust Jumala ees,
selle asemel, et joosta Tema juurde.
Otusta kohe praegu, et sa ei ela enam ühtegi päeva hirmus
ja tea, et Jumal pole pahane su peale.
Joyce'i uus raamat nüüd saadaval.
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust juba täna, et saada infot kõige toimuva kohta
ja hakka meie partneriks,
jagades Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri sõprade-partnerite toele.